CELEX: 62015CN0184
Language: hr
Date: 2015-04-23 00:00:00
Title: Predmet C-184/15: Zahtjev za prethodnu odluku koji je 23. travnja 2015. uputio Tribunal Superior de Justicia de la Comunidad Autónoma del País Vasco (Španjolska) – Florentina Martínez Andrés protiv Servicio Vasco de Salud

20.7.2015   
            
            
               HR
            
            
               Službeni list Europske unije
            
            
               C 236/25
            
         Zahtjev za prethodnu odluku koji je 23. travnja 2015. uputio Tribunal Superior de Justicia de la Comunidad Autónoma del País Vasco (Španjolska) – Florentina Martínez Andrés protiv Servicio Vasco de Salud
   (Predmet C-184/15)
   (2015/C 236/34)
   Jezik postupka: španjolski
   
      Sud koji je uputio zahtjev
   
   Tribunal Superior de Justicia de la Comunidad Autónoma del País Vasco
   
      Stranke glavnog postupka
   
   
      Tužitelj: Florentina Martínez Andrés
   
      Tuženik: Servicio Vasco de Salud
   
      Prethodna pitanja
   
   
               1.
            
            
               Treba li članak 5. stavak 1. Okvirnog sporazuma između ETUC-a, UNICE-a i CEEP-a o radu na određeno vrijeme (1) tumačiti na način da se protivi nacionalnom zakonodavstvu koje u slučaju zlouporabe ugovora o radu na određeno vrijeme općenito ne priznaje propisima uređenom privremenom osoblju [personal estatutario temporal eventual], a suprotno onome što se primjenjuje na identičnu situaciju osoba koje su zaposlene u upravi na temelju ugovora o radu, pravo privremenog radnog odnosa na neodređeno radno vrijeme, odnosno pravo privremenog rasporeda na položaj sve dok se ono ne popuni propisom ili ukine zakonom utvrđenim postupcima?
            
         
               2.
            
            
               U slučaju negativnog odgovora na prethodno pitanje, treba li načelo ekvivalentnosti tumačiti na način da nacionalni sudac može smatrati da su u slučaju zlouporabe ugovora o radu na određeno vrijeme slične dvije situacije, ona osoblja zaposlenog u upravi na temelju ugovora o radu na određeno vrijeme i ona propisima uređenog privremenog osoblja, ili, pak, nacionalni sudac treba prilikom ocjene sličnosti uzeti u obzir druge elemente osim istovjetnosti poslodavca, istovjetnosti ili sličnosti pružanih usluga i određenosti trajanja ugovora o radu, kao što su to primjerice posebna narav ugovornog ili propisima uređenog odnosa zaposlenika, odnosno ovlast uprave na vlastito organiziranje, a koji bi opravdavali različito postupanje u dvije situacije?
            
         
      (1)  Prilog Direktivi Vijeća 1999/70/EZ od 28. lipnja 1999. (SL L 175, str. 43.; SL, posebno izdanje na hrvatskom jeziku, poglavlje 5., svezak 4., str. 228.)